Ģeoloģiskais dabas piemineklis **Valgales rumba (Sudmaļu ūdenskritumi)**

MK 175. noteikumu piel. Nr. 158

**Detalizēts apraksts**

**Adrese**

Talsu novadā, Abavas pagastā, dabas parkā Abavas senleja.

Ģeogrāfiskās koordinātes E22° 27,975' un N57° 04,392', jeb x407015, y326578 LKS92 sistēmā.

**Ģeogrāfiskais novietojums**

Valgales upītes ielejā un senlejā un Abavas senlejā, senlejas depresijā, starp Ziemeļkursas un Dienvidkursas augstienēm.

**Ģeoloģiskie veidojumi**

Aptuveni 1 m augsta augšdevona Pļaviņu svītas dolomītu kāple ar ūdenskritumu un atsegumi upītes kreisajā krastā. Otra, 20 m gara un līdz 0,5 m augsta trepveida kāple ar diviem pakāpieniem atrodas 60 m lejpus lielākā ūdenskrituma. Augšpus lielākā ūdenskrituma ap 100 m garumā ir upes posms ar laukakmeņiem klātu upes gultni..

**Izmēri**

Dabas pieminekļa platība 2,23 ha.

**Debits**

-.

**Unikālās vērtības**

Līdz 1 m augsta dolomīta kāple upes gultnē ar pastāvīgu ūdenskritumu.

**Ainaviskuma raksturojums**

Izteiksmīga un dinamiska dabiska ainava, kas atkarībā no sezonas un ūdens daudzuma upītē ievērojami mainās.

**Stratigrāfija**

Augšdevona Pļaviņu svītas dolomīti.

**Uzbūve**

Pļaviņu svītas dolomītu kāple, kas izveidojusies upes ielejai iegraužoties līdz blīvākam dolomīta slānim. Ar laukakmeņiem klātais upes gultnes posms raksturīgs erodētu ledāja nogulumu teritorijai.

**Viela**

Raksturīgi augšdevona Pļaviņu svītas dolomīti.

**Procesi**

Šā brīža ģeoloģiskie procesi dabas pieminekļa teritorijā nav ļoti aktīvi. Tomēr upes erozija pastāvīgi atjauno krasta atsegumus un uztur ūdenskritumu.

**Citas vērtības**

Potenciāli nozīmīgs dabas tūrisma objekts.

**Stāvoklis**

Stāvoklis vērtējams kā labs.

**Bojājumi**

Nav nozīmīgu bojājumu.

**Apdraudējumi**

Nav būtisku apdraudējumu.

**Dabas aizsardzība**

Objekta teritorijā atrodas Eiropas nozīmes biotopi – karbonātisku pamatiežu atsegumi (kods 8210) un upju straujteces (kods 3260).

**Apsaimniekošana**

Apsaimniekošanu veic vietējie zemes apsaimniekotāji.

**Piezīmes**

**-**

**Novērtējumi**

Unikālās vērtības - 4

Ainaviskums - 4

Zinātniskais nozīmīgums:

Stratigrāfija - 3

Uzbūve - 4

Viela - 3

Procesi - 3

Citas vērtības - 3

Novērtējumu summa – 24

**Robežu izmaiņu pamatojums**

Dabas pieminekļa teritorijas robežas izmainītas, lai teritorija ietvertu būtiskākos ģeoloģiskos veidojumus un arī upes senlejas nogāzes, nevis tikai upes gultni, kā tas bija iepriekšējā teritorijas robežu versijā. Dabas pieminekļa kopējā platība tagad ir 2,23 ha salīdzinot ar iepriekšējo 1,03 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem mērķiem – kā vietu devona sistēmas iežu pētīšanai, gan arī kā dabas tūrisma objektu. Nepieciešams izvietot norādes un iekārtot stāvlaukumu autotransporta novietošanai teritorijas tuvumā, kā arī nepieciešama papildus informācija par ūdenskritumu, atsegumiem un teritorijas ģeoloģisko uzbūvi. Kvalitatīvāk aprīkojama vieta ūdenskrituma apskatei ar soliņiem upes labajā krastā.

Nepieciešams mainīt dabas pieminekļa nosaukumu no Sudmaļu ūdenskrituma uz biežāk lietoto un arī skanīgāko Valgales rumba.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.